楊學明

楊學明，係香港傳統親中派民建聯黨員，前中西區區議會水街選區議員。

政治生涯 
2015年區議會選舉，民主黨黃堅成宣布退休。由黃堅成嘅徒弟伍凱欣參選，迎戰民建聯嘅楊學明。最終，四年前輸畀黃堅成嘅佢得票1,878票，以259票之差擊敗民主黨嘅伍凱欣當選。

不過去到2019年香港區議會選舉，親中陣營因為力撐逃犯條例修訂草案而選情大受影響，好多選民都出嚟票投泛民主派，楊學明就輸咗比畀維多利亞社區協會嘅何致宏，連任失敗。

爭議事件

武漢肺炎疫情期間侮辱被隔離人士 
武肺疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而另一名民建聯成員劉天正，亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。

前中西區區議員
學明
香港民建聯黨員